open-index/open-wikipedia-markdown huggingface dataset:
Sylvicapra grimmia

***Sylvicapra grimmia*** é unha especie de mamífero artiodáctilo da familia dos bóvidos, subfamilia dos cefalofinos,

É unha especie monotípica, isto é, a única do seu xénero, na que se recoñecen numerosas   subespecies.

Trátase dun pequeno antílope pertencente á tribo dos cefalofininos, que habita en gran parta da África subsahariana excepto nas selvas tropicais das zonas central e occidental do continente.

## Subespecies 
* *Sylvicapra grimmia altivallis* Heller, 1912
* *Sylvicapra grimmia caffra* Fitzinger, 1869
* *Sylvicapra grimmia campbelliae (Gray, 1843)
* *Sylvicapra grimmia coronata* (Gray, 1842)
* *Sylvicapra grimmia grimmia* (Linnaeus, 1758)
* *Sylvicapra grimmia hindei* (Wroughton, 1910)
* *Sylvicapra grimmia lobeliarum* Lönnberg, 1919
* *Sylvicapra grimmia madoqua* (Rüppell, 1836)
* *Sylvicapra grimmia nyansae* Neumann, 1905
* *Sylvicapra grimmia orbicularis (Peters, 1852)
* *Sylvicapra grimmia pallidior* Schwarz, 1914
* *Sylvicapra grimmia splendidula* (Gray, 1891)

## Notas 
## Véxase tamén 
### Bibliografía 
* Dorst, J. & Dandelot, P. (1973): *Guía de campo de los mamíferos salvajes de África*, Barcelona: Ediciones Omega, S. A. 
* Groves, C. & Grubb, P. (2011): *Ungulate Taxonomy*. Baltimore, Maryland, USA: Johns Hopkins University Press. ISBN  978-1-4214-0093-8.
* Groves, C. P. *et al*. (2011): "Family Bovidae (Hollow-horned rumiants)". In: Wilson, D. E. & Mittermeier, R. A. eds (2011): *Handbook of the Mammals of the World*. Volume II. Hoofed Mammals. Barcelona: Lynx edicions. ISBN 978-84-96553-77-4.
* Haltenorth, T. & Diller, H. (1986): *A Field Guide of the Mammals of Africa including Madagascar*. Londres: William Collins Sons & Co Ltd. ISBN 0-00-219778-2.
* VV.AA. (1986): *Natura. Enciclopedia de los animales. Tomo II. Los primates. Los ungulados*. Barcelona: Ediciones Orbis, S.A. ISBN 84-7634-752-9.
* Wilson, D. E., & Reeder, D. M., editors (2005): *Mammal Species of the World: A Taxonomic and Geographic Reference* (3rd ed.). Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos 
* Bóvidos
* Antílopes
* Antilopinos
* Cefalofininos
Baraka (filme)

***Baraka*** é un filme documental non narrativo de 1992 dirixido por Ron Fricke. O filme foi comparado con *Koyaanisqatsi*, o primeiro da triloxía "Qatsi" de Godfrey Reggio para os cales Fricke exerceu como director de fotografía. Foi o filme máis recente en ser fotografado en formato 70mm Todd-AO, e o primeiro filme da historia en ser restaurado e escaneado en resolución 8K.

## Contido 
*Baraka* é un filme documental sen narrativa ou voz. Explora temas a través dun recompilatorio de espectáculos naturais, vida, actividade humana e fenómenos tecnolóxicos rodados en 24 países de tódolos continentes durante 14 meses.

O filme de Ron Fricke é unha continuación do filme de Godfrey Reggio, *Koyaanisqatsi* de estilo semellante e sen narrativa. Fricke foi fotógrafo e colaborador no filme de Reggio, e para *Baraka* obrigouse a si mesmo a puír e mellorar as técnicas forográficas empregadas en *Koyaanisqatsi*. Rodado en 70mm, inclúe unha mestura de estilos fotográficos incluíndo slow motion e time-lapse. Dous sistemas de cámaras foron usados para conseguilo. Un sistema Todd-AO para as tomas convencionais, mais para executar as tomas time-lapse Fricke tiña unha cámara especial construída para combinar a fotografía en time-lapse con movementos perfectamente controlados.

Entre as localizacións do filme encóntranse a Igrexa do Santo Sepulcro de Xerusalén, o templo Ryōan-ji de Kyoto, o lago Natron de Tanzania, os campos de petroleo en chamas de Kuwait, un volcán activo en Hawai, unha terminal de metro chea, as celebracións tribais dos masai en Kenya, e os monxes do mosteiro Dip Tse Chok Ling.

## Notas 
## Véxase tamén 
### Ligazóns externas 
*
Francia de Vichy

A **Francia de Vichy** ou réxime de Vichy (en francés, **Régime de Vichy**) é o nome co que informalmente se coñece ao réxime político instaurado polo mariscal Philippe Pétain en parte do territorio e na totalidade das súas colonias, tras a firma do armisticio coa Alemaña nazi no marco da segunda guerra mundial, subsistindo até agosto de 1944.

O nome oficial con que se denominou o réxime foi **Estado Francés** (en francés: «État français»), porque formalmente constituíu unha interrupción da Terceira República —en tanto a denominación «república» desaparece das actas oficiais do réxime—, polos cambios constitucionais que liquidaron a democracia parlamentaria e estableceron un réxime autoritario. O sistema político encadrábase nos réximes autoritarios da época, e é debedor do corporativismo, mostrando simpatía visible cara á ideoloxía fascista.

## Véxase tamén 
### Outros artigos 
* Philippe Pétain
Adrián Ortolá

**Adrián Ortolá Vañó**, nado en Xàbia (Alacant) o 20 de agosto de 1993, é un futbolista español. Xoga de porteiro e o seu actual equipo é o CD Tenerife da Liga 1|2|3.

## Traxectoria 
O 24 de xullo de 2018 anunciouse a súa fichaxe polo Deportivo da Coruña, cedido por unha campaña polo FC Barcelona con opción de compra.

O 12 de xullo de 2019, anunciouse o traspaso de Ortolá ó CD Tenerife da Segunda División.

## Notas 
## Véxase tamén 
### Ligazóns externas 
*Datos do xogador en bdfutbol.com
Pedro Sánchez (homónimos)

O nome de **Pedro Sánchez** pode referirse a

* **Pedro Antonio Sánchez Vaamonde** (1749–1806), ilustrado galego; 
* **Pedro Sánchez Pérez-Castejón** (n. 1972), político e presidente do Goberno español;
* **Pedro Antonio Sánchez Moñino** (n. 1986), futbolista español.
Evan Peters

**Evan Thomas Peters**, nado en St. Louis o 20 de xaneiro de 1987 é un actor estadounidense. Alén de interpretar unha gran variedade de personaxes en filmes e series televisivas, é máis coñecido por participar na serie de FX, *American Horror Story*.

Eventualmente, e entre os seus roles máis salientables, interpretou a Pietro Maximoff/Quicksilver no filme *X-Men: Days of Future Past* e *X-Men: Apocalypse*, a Alex en *Adult World*; e en series como *Phil of the Future* e *Invasión* a Seth Wosmer e Jesse Varon, respectivamente. En 2004 fíxose acredor do premio á mellor actuación revelación no Phoenix Filme Festival, polo seu papel protagonista de Adam Sheppard en *Clipping Adam*.

## Traxectoria 
### Primeiros anos 
Evan Peters naceu o 20 de xaneiro de 1987 en St. Louis, Estados Unidos, fillo de Julie e Phil Peters, e irmán de Andrew e Michelle Peters. Durante a súa infancia e adolescencia, asistiu a unha escola primaria católica e á Grand Blanc High School. En 2001, a súa familia mudouse a Grand Blanc, Míchigan, onde Peters comezou a practicar o modelaxe e a tomar clases de actuación. Dita participación fíxoo acredor do premio a Mellor actuación revelación no Phoenix Filme Festival de 2004. Seguidamente, comezou a aparecer en comerciais para PlayStation, Papa John's Pizza, Kellogg's, entre outros. En xullo estreouse o filme *Sleepover*, onde interpretou a Russell Hayes; así como a serie de televisión *The Days*, onde fixo a Cooper Day. Durante a primeira tempada de *Phil of the Future*, realizou o personaxe de Seth Wosmer, e de Jesse Varon na serie de ciencia ficción *Invasión*.

### Proxectos maiores e *American Horror Story* 
dereita|miniatura|211x211px|Peters durante a Convención Internacional de Cómics de San Diego de 2013.
Entre 2007 e 2008, Peters cubriu diversos roles en filmes como *An American Crime*, *Gardens of the Night* e *Never Back Down*. Eventualmente, deu vida a Jack Daniels, un papel recorrente na serie de televisión de drama xuvenil *One Tree Hill.* Así mesmo, apareceu en múltiples programas como *The Mentalist*, *House*, *The Office*, *Monk*, entre outros. En 2010, personificou a Todd Haynes, un rol menor no filme *Kick-Ass*. Para a segunda, terceira e cuarta tempada, Peters fixo a Kit Walker, Kyle Spencer e Jimmy Darling, respectivamente. En abril de 2015, o creador da serie, Ryan Murphy, anunciou que Peters volvería para a quinta tempada da serie, *Hotel*, baixo o rol de James March. En 2016 interpretaría a Rory e como Edward Phillipe Mott en My Roanoke Nightmare. En 2017 volvio a *American Horror Story* na tempada Cult onde interpreto múltiples papeis.

## Notas 
## Véxase tamén 
### Ligazóns externas 
*
Alberto Jiménez Monteagudo

**Alberto Jiménez Monteagudo**, nado en Valdeganga (Albacete) o 27 de setembro de 1974, é un exfutbolista e actual adestrador de fútbol español. Xogaba de centrocampista.

## Véxase tamén 
### Ligazóns externas 
* Datos como xogador en bdfutbol.com 
* Datos como adestrador en bdfutbol.com
Galician Bizarre III

***Galician Bizarre III*** é unha recompilación musical formada por 17 cancións de senllas bandas galegas *underground* publicado o 16 de setembro de 2018. É a terceira entrega da serie precedida polos álbums *Galician Bizarre* (2010) e *Galician Bizarre II* (2012). O disco foi financiado a través dunha campaña de micromecenado e nel poden escoitarse grupos de xéneros moi diversos da escena, como pop lo-fi, trap, neopsicodelia, post-grunge, punk rock ou música electrónica.

## Listaxe de cancións 
## Notas
Philantomba

***Philantomba*** é un xénero de mamíferos artiodáctilos da familia dos bóvidos, subfamilia dos cefalofinos, que comprende tres especies de pequenos antílopes africanos.
## Taxonomía 
### Descrición 
O xénero foi descrito en 1840 polo zoólogo británico Edward Blyth, na súa revisión da sección "Mamíferos, Aves e Réptiles", páxina 140, na versión inglesa da obra *Reino Animal*, de Georges Cuvier.
 
### Espcies 
A especie tipo do xénero é *Philantomba maxwellii* (C. H. Smith, 1827), anteriormente clasificada como *Antilope philantomba* C. H. Smith, 1827, e *Antilope maxwellii* (C. H. Smith, 1827).  
* *Philantomba walteri* Colyn *et al*., 2010, o duiquero de Walter.

## Notas 
## Véxase tamén 
### Bibliografía 
* Groves, Colin P. & Grubb, Peter (2011): *Ungulate Taxonomy*. Baltimore, Maryland, USA: Johns Hopkins University Press. ISBN  978-1-4214-0093-8.
* Groves, Colin P. *et al*. (2011): "Family Bovidae (Hollow-horned rumiants)". En: Wilson, D. E. & Mittermeier, R. A. eds (2011): *Handbook of the Mammals of the World. Volume II. Hoofed Mammals*. Barcelona: Lynx edicions. ISBN 978-84-96553-77-4.
* Wilson, D. E., & Reeder, D. M., editors (2005): *Mammal Species of the World: A Taxonomic and Geographic Reference* (3rd ed.). Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos 
* Bóvidos
* Antílopes
* Cefalofinos
* Cefalofininos

### Ligazóns externas 
* *Philantomba* na EOL.
* *Philantomba* Blyth, 1840 en GBIF.
* *Philantomba* no NCBI.
Hasselblad

**Victor Hasselblad AB** é un fabricante de cámaras de formato medio e equipamento fotográfico con sede en Gotemburgo, Suecia.

A compañía é coñecida polas súas cámaras de formato medio que produce dende a segunda guerra mundial, sendo especialmente famosa polo uso das súas cámaras durante as viaxes espaciais do proxecto Apollo, entre 1969 e 1972. Case tódalas fotografías tomadas durante esas misión foron realizadas con cámaras Hasselblad modificadas.

En xaneiro de 2003 foi adquirido polo Grupo Shriro, e posteriormente, en agosto de 2004, Hasselblad fusionouse co fabricante de sensores ópticos Imacon, pasando a chamarse Hasselblad Imacon.

## Galería de imaxes 

Ficheiro:Hasselblad 1600F.jpg|Hasselblad 1600 F con unha lente Kodak Ektar.
Ficheiro:Hasselblad 500 CM.jpg|Hasselblad 500 C/M con unha lente Zeiss.
Ficheiro:Hasselblad 503CW V96C.jpg|Hasselblad 503 CW.
Ficheiro:Hasselblad X1D, preproduction model edit.jpg|Hasselblad X1D.

## Notas 
## Véxase tamén 
### Ligazóns externas 
* Páxina web oficial da compañía 
* Cámaras Hasselblad usadas na misión Apollo 11
Pornainen

**Mäntsälä** (en sueco *Borgnäs*) é un municipio de Finlandia situado na rexión de Uusimaa. En 2018 a súa poboación era de 5&nbsp;118 habitantes. A superficie do termo municipal é de 150,09&nbsp;km2, dos cales 3,57&nbsp;km2 son auga. O concello ten unha  densidade de poboación de 34,93 hab./km².

Limita cos municipios de Askola, Mäntsälä, Porvoo e Sipoo, todos eles na súa mesma rexión.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Pornainen
Focke-Wulf Fw 61

O **Focke-Wulf Fw 61** adoita a ser considerado o primeiro helicóptero funcional da historia. O aparello realizou o seu primeiro voo o día 26 de xuño de 1936. Tamén foi coñecido como o **Fa 61**, xa que Focke comezou unha nova compañía, Focke-Achgelis, despois de que comezase o seu desenvolvemento.

## Deseño e desenvolvemento 
O profesor Henrich Focke, a través do seu desenvolvemento do Fw 186 e do seu traballo cos autoxiros C.19 e o construído baixo licenza C.30, chegou á conclusión de que as limitacións dos autoxiros só poderían eliminarse cunha aeronave capaz de voar en vertical, o helicóptero. Xunto co enxeñeiro Gerd Achgelis comezou o deseño de Fw 61 en 1932. Un modelo de voo libre construído en 1934 e impulsado por un pequeno motor de dous tempos deu uns resultados prometedores. No presente ese modelo pode verse no Deutsches Museum de Múnic.

O 9 de febreiro de 1935 Focke recibiu un pedido para construír un prototipo, que foi designado Fw 61; Focke referíase a el como o F 61. Roluf Lucht da oficina técnica do Ministerio de Aviación aumentou o pedido a un segundo aparello o 19 de decembro de 1935. A fuselaxe estaba baseada na dun avión de adestramento ben probado, o Focke-Wulf Fw 44 *Stieglitz*.

Utilizando tecnoloxía de rotor licenciada por Cierva Autogiro Company, un único motor radial que movía dous rotores xemelgos, colocados en estabilizadores de aceiro tubulares nos lados da fuselaxe. A contrarrotación dos dous rotores solucionaba o problema da reacción de torque como tamén demostrara Louis Bréguet. A pequena hélice do eixo horizontal era só para proporcionar o fluxo de aire necesario para arrefriar  o motor durante o voo a baixa velocidade ou estático proporcionando un pulo cara a adiante insignificante.

Só se fabricaron dous aparellos. Posteriormente estableceu varios récords de altitude, velocidade e duración de voo que culminaron en xuño de 1938 cun récord de altura de 3 427 m, rompendo o récord non oficial de 605 metros do TsAGI 1-EA soviético establecido en agosto de 1932, e un voo en liña recta de 230 km.

Ningún dos aparellos sobreviviu á segunda guerra mundial, aínda que existe unha réplica en exposición no Hubschraubermuseum en Bückeburg, Alemaña.

## Notas 
## Bibliografía 
* Ruffin, Steven A. Aviation's Most Wanted: The Top 10 book of Winged Wonders, Lucky Landings and Other Aerial Oddities. Washington, D.C.: Potomac Books, 2005.  .
Carlo Giuseppe Testa

**Carlo Giuseppe Testa**, nado o 28 de xuño de 1808 en Constantinopla e finado na mesma cidade o 24 de setembro de 1887, foi un eclesiástico católico latino, brevemente bispo auxiliar da vigairía apostólica de Constantinopla.
## Traxectoria 
De orixe italiana, naceu en Constantinopla o 28 de xuño de 1808. Foi ordenado sacerdote da vigairía apostólica de Constantinopla, e posteriormente nomeado vigairo xeral de Paolo Brunoni.

O 20 de marzo de 1885 foi nomeado bispo auxiliar da vigairía, e bispo titular de Facusa. O 9 de agosto ordenou sacerdote a Michel Tamarati.

Finou no cargo o 24 de setembro de 1887.

## Notas
Bell 47

O **Bell 47** é un helicóptero lixeiro dun motor e un rotor fabricado por Bell Helicopter. Estaba baseado no terceiro prototipo do Bell 30, que era o primeiro helicóptero da compañía deseñado por Arthur M. Young. O 47 converteuse no primeiro helicóptero certificado para o uso civil o 8 de marzo de 1946. Fabricáronse máis de 5 600 Bell 47, incluídos os producidos baixo licenza por Agusta en Italia, Kawasaki Heavy Industries no Xapón, e Westland Aircraft no Reino Unido. O Bell 47J Ranger é unha versión modificada cunha cabina e unha fuselaxe totalmente pechadas.

## Deseño e desenvolvemento 
Os primeiros modelos variaban en aparencia, con cabinas abertas ou de chapa, cubertas de tela ou estruturas abertas, e algúns deles cun tren de aterraxe de catro rodas. O posterior modelo D e os modelos da Guerra de Corea H-13D e E estableceron un estilo máis utilitario. O modelo máis común, o **47G** introducido en 1953, pode ser recoñecido polo parabrisas pechado en forma de "pompa de xabón", pluma de cola de tubo soldado exposto e tren de aterraxe de patíns.

O posterior **47H** de tres asentos tiña unha cabina pechada e unha pluma de cola monocasco. Foi un intento de comercializar unha versión "de luxo" do 47G básico. Fabrcáronse relativamente poucos exemplares.

Os motores eran Franklin ou Lycoming de pistón verticalmente montados de 200 a 305 CV. Os asentos variaban de dous (nos primeiros 47 e no posterior G-5A) a catro (no J e no KH-4).

En abril de 2011 había 1 068 aparellos rexistrados pola Administración Federal de Aviación nos Estados Unidos e 15 no Reino Unido.

O Bell 47 foi fabricado no Xapón nunha asociación entre Bell e Kawasaki; isto levou á variante Kawasaki KH-4, unha versión de catro asentos do Model 47 cunha cabina semellante á do Bell 47J. Diferenciábase do 47J en que tiña unha pluma de cola stándar non cuberta e tanques de combustible como os da serie G. Esta versión foi vendida en Asia e algúns chegaron tamén a Australia.

En febreiro de 2010 o certificado de tipo do Bell 47 foi transferido a Scott's Helicopter Services. A compañía irmá que se creou, Scott's - Bell 47, está en proceso de iniciar a produción dunha versión cun motor turboeixo do Bell 47, o 47GT-6, usando un motor Rolls-Royce RR300 con palas de materiais compostos, agardando comezar a entrgar os seus helicópteros en 2016.

## Notas
ARitmar

**aRi[t]mar** é un proxecto impulsado pola Escola Oficial de Idiomas de Santiago de Compostela para difundir a música e a poesía e aproximar a cultura e a lingua de Galiza e a lingua de Portugal. Comezou en 2016 e inclúe unha gala anual de entrega de premios. & Adufeiras de Salitre)
:*Outras obras finalistas*
**Soa* (Coanhadeira)
**Como eu canto* (Sés)

#### Música portuguesa
**Medusa* (Capicua) 
**Arróstrasme Ítacas* (Eli Ríos)
**Tira a roupa* (Marta da Costa)

#### Poesía portuguesa
**XXI. Com o ritmo da chuva* (Alexandre Brea Rodríguez) 
**"No medio desta paisaxe"* (Tamara Andrés) 
**"Síndrome de Stendhal"* (Olga Novo)

#### Poesía portuguesa
**"Liberdade mais cruel"* (Raquel Lima)
**"Projecto político 3: El Corte Inglés"* (Filipal Leal) 
**"E se fosse proibido abraçar"* (José Manuel Neves)

#### Música galega
**"Que non mo neguen"* (Tanxugueiras)
**"Fronteiras"* (Guadi Galego)
**"Cultura crítica"* (Nao)

#### Música portuguesa
**"Efeito do Observador"* (Os Azeitonas)
**"Quem me dera"* (Mariza)
**"Sem palavras"* (António Zambujo)

### 2023
#### Música galega
**"LISÍSTRATA (varre vasoira)"* (Fillas de Cassandra)
**"Para Cando Eu Morra"* (Sés)
**"Paxaro Do Demo"* (Xoel López & Baiuca).

#### Música portuguesa
**"Maçãzinha"* (Retimbrar en colaboración con Uxía)
**"Dilúvio"* (A Garota Não)
**"Dança de um dia normal"* (Miguel Araújo) ===

#### Música galega 
* *Morena* (De Ninghures). Gañador.
* *Ai de min* (Caamaño&Ameixeiras)
* *Ardén* (Mondra)

#### Música portuguesa 
* *Na Escola* (Os Quatro e Meia). Gañador.
* *Sagitário* (Miguel Araújo)
* *Saia da Carolina* (Carolina Deslandes)

### 2025 
#### Música galega 
* *Quererse ben* (Mondra). Gañador.
* *Barullo* (Baiuca)
* *O noso tempo* (Hugo Guezeta)

#### Música portuguesa 
* *Amor de ferro* (Diogo Piçarra e Pedro Abrunhosa. Gañador.
* *Meni-na Estás á Janela* (D.A.M.A.)
* *Deixou-me a mala no comboio* (Bárbara Tinoco)

#### Poesía portuguesa 
* *Não sei voar mas tenho*, Cátia Cardoso. Gañadora.
* *Liçao de Eudemonia*, Ricardo Gil Soeiro 
* *Arreigada*, Filipa Leal

#### Poesía galega 
* *Onde imos agora*, Elba Pedrosa. Gañadora.
* *Facer o mel*, María Lado
* *Descendo a rolos*, Neves Rodríguez

## Notas 
## Véxase tamén 
### Ligazóns externas 
*Sitio web
Emma Roberts

**Emma Rose Roberts**, nada en Rhinebeck, Nova York o 10 de febreiro de 1991, é unha actriz estadounidense.

Obtivo o papel principal de Chanel Oberlin na serie de comedia de terror FOX *Scream Queens* (2015–2016), e participado en cinco tempadas da serie antolóxica de terror de FX *American Horror Story.* Despois de facer o seu debut cinematográfico como Kristina Jung no filme de crime *Blow* (2001), gañou recoñecemento co seu papel na serie de Nickelodeon *Unfabulous* (2004–07). En 2005, lanzou o seu primeiro álbum de estudio, *Unfabulous and More.* Posteriormente, apareceu en numerosos filmes, incluíndo *Nancy Drew* (2007), *Wild Child* (2008), *Hotel for Dogs* (2009), *Historias do San Valentín* (2010), ''It's Kind of a Funny Story* (2010) e *The Art of Getting By* (2011).

En busca de roles máis maduros, obtivo papeis protagónicos nos filmes *Lymelife* (2009), *4.3.2.1.* (2010), *Scream 4* (2011), *Adult World* (2013), *Somos os Miller* (2013), *Palo Alto* (2013), *The Blackcoat's Daughter* (2015) e *Nerve* (2016), *Scream Queens* (2015–2016), *American Horror Story'' (2011-presente).

## Notas 
## Véxase tamén 
### Ligazóns externas 
*
Winchester

**Winchester**&nbsp;é unha cidade&nbsp;e capital do condado de Hampshire, Inglaterra. A cidade atópase no corazón da cidade de Winchester, un distrito do goberno local e está situada no extremo occidental do parque nacional de South Downs, ó longo do curso do río Itchen. Atópase a 98 quilómetros ó suroeste de Londres e 21.9&nbsp;km de Southampton, a súa cidade máis achegada. Segundo o censo de 2011, Winchester tiña unha poboación de 45&nbsp;184. O distrito da cidade de Winchester inclúe as vilas de Alresford e Bishop's Waltham, cunha poboación total de 116&nbsp;800.

Winchester desenvolveuse a partir da vila romana de Venta Belgarum, que á súa vez era un oppidum da Idade de Ferro. O principal atractivo de Winchester é a súa catedral, unha das meirandes catedrais de Europa, que salienta por ter a nave máis longa e a maior lonxitude total de tódalas catedrais góticas de Europa. A cidade alberga a Universidade de Winchester e o Winchester College, a escola pública máis antiga do Reino Unido que aínda emprega os seus edificios orixinais.

## Notas 
## Véxase tamén 
### Ligazóns externas 
* Páxina oficial
Eleccións xerais do Brasil de 2018

As **eleccións xerais** producíronse no Brasil dende o 7 de outubro de 2018, como primeira volta, para elixir o presidente e o vicepresidente, así como o Congreso Nacional, os Gobernadores e Vicegobernadores estatais, as Asembleas Lexislativas estatais e a Cámara Lexislativa do Distrito Federal. A segunda volta produciuse o 28 de outubro de 2018, onde resultou elixido Jair Bolsonaro, do Partido Social Liberal.

## Contexto 
### Eleccións presidenciais do Brasil de 2014 
As eleccións de 2014 resultaron coa candidata do Partido dos Traballadores, Dilma Rousseff, sendo reelixida como Presidenta na segunda volta co 51,6% dos votos, derrotando a Aécio Neves do Partido da Social Democracia Brasileira que recibiu o 48,4% dos votos. Rousseff xa fora elixida por primeira vez nas eleccións de 2010, sucedendo ó seu mentor político, Luiz Inácio Lula da Silva, que estivo no cargo dende 2003 até 2011.

### Destitución de Dilma Rousseff 
Porén, o 3 de decembro de 2015, os procedementos de acusación contra Dilma Rousseff foron aceptados oficialmente pola Cámara de Deputados. O 12 de maio de 2016, o Senado Federal suspendeu temporalmente os poderes e deberes de Rousseff durante seis meses ou até que o Senado chegara a un veredicto: destituíla do seu cargo se a declaraban culpable ou absolvela dos delitos imputados. O Vicepresidente Michel Temer, do Partido do Movemento Democrático Brasileiro, asumiu os seus poderes e deberes como Presidente interino do Brasil durante a suspensión. O 31 de agosto de 2016, o Senado votou 61-20 a prol da acusación formal, declarando a Rousseff culpable de violar as leis orzamentais e destituíndoa do seu cargo (Art. 85, Constitución do Brasil). O vicepresidente Temer sucedeu a Rousseff como 37º presidente do Brasil.

### Ataque contra Bolsonaro durante a campaña 
esquerda|miniatura|Bolsonaro sendo acoitelado.
Jair Bolsonaro foi acoitelado o 6 de setembro de 2018 mentres facía campaña na cidade de Juiz de Fora, Minas Gerais e interactuaba cose seus partidarios. O fillo de Bolsonaro, Flávio, declarou que as feridas de seu pai eran só superficiais e que se estaba a recuperar no hospital. A policía detivo e identificou o atacante como Adelio Bispo de Oliveira, quen afirmou que foi "ordenado por Deus para levar a cabo o ataque". Flávio Bolsonaro declarou máis tarde que as feridas inflixidas parecen peores do que se pensaba inicialmente. El chiou no Twitter sobre a condición de seu pai, explicando que a perforación alcanzou parte do fígado, o pulmón e parte do intestino. Tamén afirmou que Bolsonaro perdera unha gran cantidade de sangue, chegando ó hospital cunha presión de 10/3, pero dende entón xa se estabilizara.  A maioría dos outros candidatos na carreira presidencial (de ambos lados do espectro político), e o actual presidente brasileiro, Michel Temer, condenaron o ataque.

## Notas
Vilavidal, Santo André de Penosiños, Ramirás

**Vilavidal** é un lugar da parroquia de Santo André de Penosiños, no concello ourensán de Ramirás, na comarca da Terra de Celanova. Segundo o IGE, en 2023 tiña 140 habitantes (71 homes e 69 mulleres).

## Historia
A vila foi creada en 1918, ao pé da estrada que unía Celanova con Cortegada (antiga C-531 de Xinzo de Limia a Vilagarcía de Arousa). A primeira casa foi construída polos irmáns Cristalina e Victoriano Vidal, que puxeron unha tenda. A vila chegou a ter 46 vivendas e case 300 habitantes.

## Lugares e parroquias 
### Lugares de Santo André de Penosiños 
### Parroquias de Ramirás 
## Notas 
## Véxase tamén 
### Outros artigos 
* Lugares de Ramirás
Grigoris Buniatyan

**Grigoris Buniatyan** (en ), nado en Ēǰmiaçin (Armenia) o 26 de agosto de 1946 e finado en Khárkiv (Ucraína) o 7 de marzo de 2015, foi un eclesiástico armenio-apostólico, arcebispo de Ucraína.

## Traxectoria 
### Primeiros anos 
Naceu o 26 de agosto de 1946 en Ēǰmiaçin. Completou a súa educación primaria e secundaria na súa vila natal, e en 1960 ingresou no seminario de Ēǰmiaçin.

## Notas
Nikon

**Nikon Corporation** é unha empresa xaponesa adicada á fabricación de cámaras fotográficas, prismáticos, microscopios e instrumentos de medición, sendo unha das empresas líderes neste sector.

## Historia 
A sociedade foi creada en 1917, co nome de **Nippon Kōgaku Kōgyō Kabushikigaisha** (*en xaponés*: 日本光學工業株式會社), produto da unión de dúas sociedades líderes no sector da óptica. A empresa especializouse na construción de lentes e instrumentos de precisión para cámaras fotográficas, binóculos, microscopios e instrumentos de medición. Durante a segunda guerra mundial Nikon converteuse en provedora de binóculos, microscopios e outros instrumentos ópticos para o exército xaponés, e creceu ata contar con 19 establecementos industriais e 23 000 empregados. Finalizada a guerra, regresou a súa produción civil, reducíndose a unha soa fábrica e 1 400 empregados.

En 1946 a empresa mudou o seu nome a Nikon, da unión de *Nippon Kōgaku* (óptica xaponesa) e *Ikon*.

### Fotografía dixital 
Nikon creou algunhas das súas primeiras cámaras SLR dixitais para a NASA, utilizadas no transbordador espacial dende 1991. Despois dunha asociación con Kodak na década de 1990 para producir cámaras SLR dixitais baseadas en corpos de cámaras Nikon existentes, en xuño de 1999 a compañía lanzaría baixo a súa marca a Nikon D1.

## Notas 
## Véxase tamén 
### Ligazóns externas 
* Nikon Corp. 
* Nikon España
Adobe Illustrator

**Adobe Illustrator** e un programa informático de deseño gráfico vectorial. A súa primeira versión saíu en 1987, nun principio só para Mac. O programa garda os seus deseños en formato propio de Illustrator coa extesión AI. Estes tamén poden ser exportados en formato SVG.

## Notas
Caris LeVert

**Caris Coleman LeVert**, nado o 25 de agosto de 1994 en Columbus, Ohio, é un xogador americano de baloncesto profesional que xoga nos Cleveland Cavaliers da National Basketball Association (NBA).

## Traxectoria profesional 
O 23 de xuño de 2016, LeVert foi elixido na 20ª posición do Draft da NBA de 2016 polos Indiana Pacers. O 7 de xullo de 2016, os seus dereitos foron traspasados ós Brooklyn Nets, a cambio de Thaddeus Young. O 14 de xullo asinou o seu contrato de rookie cos Nets. Fixo o seu debut coma profesional o 7 de decembro de 2016 contra os Denver Nuggets.

O 16 de xaneiro de 2021, LeVert foi traspasado ós Indiana Pacers coma parte dun traspaso entre catro equipos.

O 6 de febreiro de 2022, LeVert foi traspasado xunto a unha elección da segunda rolda do Draft de 2022 ós Cleveland Cavaliers, a cambio de Ricky Rubio, unha elección protexida da primeira rolda do Draft de 2022, unha elección da segunda rolda do Draft de 2022, e unha elección da segunda rolda do Draft de 2027. Tres días máis tarde, o 9 de febreiro, LeVert debutou cos Cavaliers, facendo 11 puntos na vitoria por 105–92 contra os San Antonio Spurs.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Manuel Cantacuzeno

**Manuel Cantacuzeno** (en lingua grega, Μανουήλ Καντακουζηνός, Manuēl Kantakuzēnós), nado sobre 1326 en finado en Mistras, Peloponeso, o 10 de abril de 1380, foi Déspota de Morea do 25 de outubro de 1349 até a súa morte. Foi tamén pretendente ao título de Príncipe de Acaia.
## Traxectoria
Foi o segundo fillo do Emperador Bizantino Xoán VI Cantacuzeno. Foi gobernador de Veria e Constantinopla nos anos 1340. En 1348, foi nomeado gobernador de Morea polo seu pai. Foi o primeiro en levar o título de «Déspota».

Restableceu a orde na provincia sometendo aos notábeis gregos locais (*arkhontes*). Mantivo boas relacións cos seus veciños latinos do Principado de Acaia e asegurou un período de prosperidade á rexión. Unha alianza cos señores latinos permitiulle mesmo facer fronte ás razias de Murad I nos anos 1360. Animou tamén as migracións de albaneses para repoboar a península.

Contraeu matrimonio con Isabel (ou *Zampea* ou *María*) de Lusignan, filla de Guy de Lusignan, que reinaba en Armenia baixo o nome de Constantino IV.

Á súa morte en 1380, sucedeuno o seu irmán Mateu Cantacuzeno.
Nick Minnerath

**Nicolas Lake Scott "Nick" Minnerath**, nado o 11 de agosto de 1988 en Cody, Wyoming, é un xogador profesional de baloncesto estadounidense que xoga no Shabab Al Ahli. Cunha estatura de 2,06 metros xoga na posición de ala-pivote.

## Traxectoria profesional 
Tras non ser elixido no Draft da NBA de 2013, Minnerath uniuse ós Sacramento Kings para xogar a Liga de Verán da NBA de 2013. O 30 de agosto de 2013, asinou un contrato dunha tempada co Obradoiro CAB da Liga ACB. O 13 de xaneiro de 2014 deixou o Obradoiro tras 15 partidos xogados, nos que fixo 6.0 puntos e 2.2 rebotes por encontro.

O 28 de setembro de 2015, Minnerath asinou cos Cleveland Cavaliers. Foi cortado polos Cavaliers o 22 de outubro de 2015 tras participar en tres partidos de pretempada.

## Notas 
## Véxase tamén 
### Ligazóns externas 
* Perfil en Eurobasket.com
Sikorsky R-4

**Sikorsky R-4** é un helicóptero de dous asentos deseñado por Igor Sikorsky cun único rotor de tres palas impulsado por un motor radial. O R-4 foi o primeiro helicóptero do mundo producido a grande escala e o primeiro usado polas Forzas Aéreas do Exército dos Estados Unidos, a Armada dos Estados Unidos, a Gardia Costeira dos Estados Unidos, e as Royal Air Force e Royal Navy británicas. No servizo da Armada e a Garda Costeira estadounidenses o helicóptero foi coñecido como **Sikorsky HNS-1**. No servizo británico foi coñecido como **Hoverfly**.

## Desenvolvemento 
O VS-316 desenvolveuse a partir do famoso helicóptero experimental VS-300, inventado por Igor Sikorsky e amosado publicamente en 1940. O VS-316 foi redesignado XR-4, segundo a nomenclatura para helicópteros das forzas armadas estadounidenses. O XR-4 realizou o seu primeiro voo o 14 de xaneiro de 1942 e foi aceptado polo Exército o 30 de maio. O XR-4 superou todos os récords previos de resistencia, altitude e velocidade. O XR-4 completou un voo de 1 225&nbsp;km cruzando o país dende Connecticut ata Wright Field, Ohio, establecendo un récord de altura de servizo de 3 700 m, mentres alcanzaba as 100 horas de voo sen ningún incidente grave e achegándose a unha velocidade de 140&nbsp;km/h.

O Almirantado británico, ao coñecer a existencia do VS-300, puxo a disposición un buque coa intención de amosar á Armada estadounidense o seu traballo con autoxiros e operacións de navíos. O *Empire Mersey* foi equipado cunha plataforma de aterraxe de 24 m × 12 m. Despois de ser afundido en 1942 por un U-boat foi substituído polo SS *Daghestan*. As primeiras probas de aterraxe no *Daghestan* realizáronse en 1944. Os británicos recibiron dous dos oito primeiros helicópteros construídos.

O 5 de xaneiro de 1943 as Forzas Aéreas do Exército dos Estados Unidos pediron 29 prototipos. Os tres primeiros foron designados YR-4A e usados para probas de avaliación. O YR-4A beneficiouse dun motor máis grande Warner Super Scarab (R-550-1) de 180 CV, comparados cos 165 CV do motor R-500-3 do prototipo, e dun diámetro de rotor incrementado en 30&nbsp;cm. A avaliación do YR-4A demostrou a necesidade de máis melloras, como mover a roda de cola para a parte traseira da pluma, poñer o escape cara a un lado en vez de cara a abaixo e incrementar a capacidade de combustible. Eses e outros cambios de deseño fixeron que os últimos prototipos se designasen YR-4B, os cales se usaron para probas de servizo e voos de adestramento.

## Notas 
## Bibliografía 
* Cocker, Maurice. *Aircraft-Carrying Ships of the Royal Navy.* Stroud, Gloucestershire, UK: The History Press, 2008 .
* 
* McGowen, Stanley S. *Helicopters: An Illustrated History of Their Impact* (Weapons and Warfare Series). Santa Barbara, CA: ABC-CLIO, 2005. .
*
Gran Premio de España de 1999

O **Gran Premio de España de 1999** foi unha carreira de motor de Fórmula Un celebrada o 30 de maio de 1999 no Circuíto de Cataluña, Barcelona. Foi a quinta carreira da tempada de 1999 da Fórmula Un. A carreira de 65 voltas gañouna o piloto que tamén logrou a pole position Mika Häkkinen, dirixindo un McLaren - Mercedes, Matt David Coulthard e Michael Schumacher terceiro nun Ferrari.

## Informe 
### Carreira 
Mika Häkkinen, comezou desde a pole por quinta vez en 1999, saíu rapidamente da liña de saída e comezou a construír un espazo entre el e o segundo lugar. David Coulthard e Jacques Villeneuve, que comezaron terceiro e sexto respectivamente, tiveron grandes saídas e puideron acadar o segundo e terceiro posto na primeira curva. Eddie Irvine, que comezara segundo, tivo un comezo pobre e caeu ao quinto lugar despois de ser pasado por Coulthard e Villeneuve, e despois na segunda curva, o seu compañeiro Michael Schumacher. Olivier Panis e Marc Gené non comezaron, Gené retirouse e Panis puido continuar no último lugar.

O dúo de McLaren de Häkkinen e Coulthard comezou a construír unha brecha substancial, cos Ferraris retidos por Villeneuve. Eddie Irvine, na volta 23, foi o primeiro dos corredores dianteiros en entrar en boxes. Mika Häkkinen entrou na seguinte volta, pero acumulara tal distancia que só baixou ao segundo lugar. Villeneuve e Schumacher pararon simultaneamente, pero a parada de Villeneuve foi máis longa e Schumacher puido pasar a Villeneuve nos pits. Irvine tamén puido capitalizar a lenta parada de Villeneuve para pasalo.

### Referencias
## Véxase tamén
### Bibliografía
### Outros artigos
### Ligazóns externas
Industria Aeronautică Română

**Industria Aeronautica Româna (IAR)**, no presente **IAR S.A. Brașov**, é un fabricante aeroespacial romanés fundado no ano 1925. Baseada en Ghimbav, preto de Brașov, a compañía emprega a 1 200 especialistas, incluídos máis de 170 enxeñeiros. Realiza actualizacións e revisións en helicópteros e avións lixeiros.

## Historia 
Para asegurar que a Real Forza Aérea de Romanía (*Aeronautica Regală Română* ou *ARR*) tivese unha subministración de avións sen depender de produtores estranxeiros o goberno romanés subvencionou a creación de tres grandes fabricantes aeronáuticos no período de entreguerras. O primeiro foi Societatea pentru Exploatări Tehnice (SET), fundado en Bucarest en 1923. Despois creouse IAR en Brașov no ano 1925. Finalmente apareceu Întreprinderea de Construcții Aeronautice Românești (ICAR), nacido en Bucarest en 1932 cunha fábrica en Brașov coñecida como ICA-Brașov (Întreprinderea de Construcții Aeronautice - Brașov).

Un dos enxeñeiros que deseñaron avións para IAR a principios dos anos 30 foi Elie Carafoli, un pioneiro no campo da aerodinámica.

Durante a segunda guerra mundial os cazas IAR 80 e IAR 81 foron deseñados e producidos nas instalacións da compañía.

Dende o ano 1968 IAR fabricou máis de 370 helicópteros (IAR 316 e IAR 330), 830 planadores, e 140 avións.

No ano 2000 IAR creou, co Eurocopter Group, Eurocopter Romania, mantendo o 49% das súas accións.

En novembro de 2015 Airbus Helicopters investiu 52 millóns de euros nunha fábrica para producir o H215M, agardando un pedido de 16 unidades do goberno romanés para aumentar a produción do renomeado Super Puma AS332.

## Produtos 
miniatura|250x250px|IAR CV-11
miniatura|250x250px|IAR 22
miniatura|250x250px|IAR 80

### Orixinais 
* IAR CV 11 - prototipo de caza.
* IAR-12 - prototipo de caza/adestrador.
* IAR-13 - prototipo de caza/adestrador.
* IAR 14 - caza/adestrador.
* IAR-15 - caza.
* IAR-16 - prototipo de caza.
* IAR-22 - adestrador.
* IAR-23 - avión multipropósito lixeiro.
* IAR-24 - versión modernizada do IAR-23.
* IAR 27 - adestrador.
* IAR 36 - avión de pasaxeiros.
* IAR 37 - recoñecemento e bombardeiro lixeiro.
* IAR 38 - variante do IAR 37.
* IAR 39 - variante do IAR 37.
* IAR 47 - prototipo de avión de recoñecemento e bombardeiro lixeiro.
* IAR 79 - bombardeiro.
* IAR 80 - caza.
* IAR 81 - variante do IAR 80.
* IAR-471 - prototipo de avión de ataque ao chan.

### Fabricados baixo licenza 
* Savoia-Marchetti SM.62 - hidroavión de patrulla marítima.
* Morane-Saulnier MS 35 - avión de adestramento
* Potez 25 - bombardeiro e recoñecemento
* IAR P.11F - caza
* IAR P.24E - caza
* Fleet 10G - avión de adestramento

## Notas 
## Véxase tamén 
### Ligazóns externas 
*Páxina da compañía
Pantis

**Pantis** é un proxecto en solitario do músico do Grove Rubén Domínguez, membro de bandas como Cudevaso, JIJIJI, Metralletas Lecheras, Telephones Rouges e Chicharrón.

Pantis publicou o seu primeiro traballo, *Pranto*, en febreiro de 2016. Domínguez gravou todos os instrumentos agás a batería, interpretada por Cibrán Tenreiro (Monstruo, Esposa). En febreiro de 2018 Domínguez publicou o sinxelo "Mar", que ese mesmo ano aparecía no recompilatorio *Galician Bizarre III*.

En febreiro de 2019 editouse o sinxelo "Val", producido por Pantis e Hevi. En outubro dese ano Domínguez publicou o seu segundo traballo, *Baldíos*, gravado entre 2017 e 2019 en varias cidades. O álbum conta novamente coa colaboración de Cibrán Tenreiro e de Mar Catarina.

O 4 de novembro de 2025 Pantis publicou o seu terceiro álbum de estudio, *memoria nova*, gravado no estudio Terraforma do Hío.

## Discografía 
## Notas 
## Véxase tamén 
### Ligazóns externas 
* Bandcamp de Pantis
Raphicerus

[miniatura|225px|*[Raphicerus melanotis* macho]]
[miniatura|225px|*[Raphicerus sharpei* femia]]
***Raphicerus*** é un xénero de mamíferos artiodáctilos da familia dos bóvidos, subfamilia dos antilopinos, que comprende tres especies de pequenos antílopes africanos, ou catro, segundo algúns autores.

## Características 
Son antílopes de pequeno tamaño, como todos os da tribo dos neotraguinos, (denominados *antilopes ananos*), de pelaxe parda clara amarelada (*rubia*), orellas grandes con relación ao seu tamaño, coa parte anterior, cóncava, branca, cola diminuta, e cornos pequenos, finos, rectos e paralelos, presentes só nos machos.

## Taxonomía 
### Descrición 
O xénero foi descrito en 1827 polo militar e naturalista británico, nado en Flandres oriental (Bélxica), Charles Hamilton Smith, en Griffith *et al*., *Animal Kingdom*, **5**: 342.

'*Xénero *Raphicerus'''* 
* *Raphicerus campestris* C. H. Smith, 1827
** *Raphicerus campestris campestris* (Thunberg, 1811)
** *Raphicerus campestris capricornis* Thomas e Schwann, 1906
** *Raphicerus campestris kelleni* (Jentink, 1900)
** *Raphicerus campestris neumanni* (Matschie, 1894)
* *Raphicerus melanotis* (Thunberg, 1811) 
* *Raphicerus sharpei* Thomas, 1897

Porén ultimamente algúns autores, como Colin P. Groves, inclúen unha cuarta:
* *Raphicerus colonicus* (Thomas & Schwann, 1906)

considerada por algúns autores como a subespecie *Raphicerus sharpei colonicus* Thomas & Schwann, 1906.

### Especie fósil 
Ademais das sinaladas tamén de coñece unha especie fósil, do plioceno tardío temperán de Suráfrica, *Raphicerus paralius*, descrita polo paleontólogo británico Alan W. Gentry, que traballou con Louis S. B. Leakey, do Centro para a prehistoria e a palaeontoloxía de Nairobi (Kenya), en 1980.
   
## Notas 
## Véxase tamén 
### Bibliografía 
* Dorst, J. & Dandelot, P. (1973): *Guía de campo de los mamíferos salvajes de África*, Barcelona: Ediciones Omega, S. A. 
* Groves, Colin P. & Grubb, Peter (2011): *Ungulate Taxonomy*. Baltimore, Maryland, USA: Johns Hopkins University Press. ISBN  978-1-4214-0093-8.
* Groves, Colin P. *et al*. (2011): "Family Bovidae (Hollow-horned rumiants)". En: Wilson, D. E. & Mittermeier, R. A. eds (2011): *Handbook of the Mammals of the World. Volume II. Hoofed Mammals*. Barcelona: Lynx edicions. ISBN 978-84-96553-77-4.
* Haltenorth, T. & Diller, H. (1986): *A Field Guide of the Mammals of Africa including Madagascar*. Londres: William Collins Sons & Co Ltd. ISBN 0-00-219778-2.
* VV.AA. (1986): *Natura. Enciclopedia de los animales. Tomo II. Los primates. Los ungulados*. Barcelona: Ediciones Orbis, S.A. ISBN 84-7634-752-9.
* Wilson, D. E., & Reeder, D. M., editors (2005): *Mammal Species of the World: A Taxonomic and Geographic Reference* (3rd ed.). Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos 
* Bóvidos
* Antílopes
* Antilopinos
* Neotraguinos

### Ligazóns externas 
* *Raphicerus*. Grysboks and steenbok na ADW.
* *Raphicerus''. Steenboks na EOL.
Hughes Helicopters

**Hughes Helicopters** foi un gran fabricante de helicópteros civís e militares dende os anos 50 ata os 80. A compañía naceu en 1947 como unha unidade de Hughes Aircraft, e formou parte de Hughes Tool Company despois de 1955. Converteuse en Hughes Helicopter Division, Summa Corporation en 1972, e en 1981 pasou a chamarse Hughes Helicopters, Inc. Porén, ao longo da súa historia a compañía foi coñecida informalmente como "Hughes Helicopters". Foi vendida a McDonnell Douglas en 1984 e converteuse nunha subsidiaria co nome McDonnell Douglas Helicopter Systems.

## Produtos 
### Helicópteros civís 
* Hughes 269
* Hughes 300
* Hughes 500
* Hughes 500F

### Helicópteros militares 
* TH-55 Osage
* OH-6 Cayuse
* MH-6 Little Bird
* Hughes MD 500 Defender
* AH-64 Apache

### Helicópteros experimentais 
* Hughes XH-17
* Hughes XV-9

## Notas
Demetrio I Cantacuzeno

**Demetrio I Cantacuzeno** (en grego Δημήτριος Καντακουζηνός Demetrios Cantacuzenós) foi déspota da Morea en 1383 e neto do emperador Xoán VI Cantacuzeno (r. 1347–1354). 

## Traxectoria 
Demetrio era fillo de Mateu Cantacuzeno, o gobernador de Morea, e Irene Paleoloxina. A Demetrio foille dado do título de *sebastocrátor* polo emperador Xoán V Paleólogo en decembro de 1357 e foi para o Peloponeso con seu pai e avó en 1361..

Un dos dous fillos de Mateu Cantacuzeno disputou a sucesión do Despotado de Morea con Teodoro I Paleólogo, o fillo de Xoán V, entre 1380 e 1384. A única información sobre o evento é unha referencia críptica na Oración Fúnebre do emperador Manuel II Paleólogo para seu irmán Teodoro, que observa a insubordinación do "fillo" de Mateu Cantacuzeno, que usurpara o goberno na morte de Manuel Cantacuzeno en 1380. A visión tradicional é que este fillo foi Xoán, non Demetrio; con todo Dionysios Zakythinos, un historiador do Despotado do Peloponeso, inclinouse a pensar que o fillo foi Demetrio.

### Fillos 
O número exacto dos seus fillos e descendentes é incerto. Unha lista posíbel é:

* Xurxo Paleólogo Cantacuzeno, coñecido polos turcos como "Sachatai" (m. c. 1456-59), académico e comandante militar, defendeu Semendria durante un ataque do Reino de Hungría en 1456.
* Andrónico Paleólogo Cantacuzeno (m. 3/4 de xuño de 1453, executado), o último gran doméstico do Imperio Bizantino.
* Tomé Cantacuzeno (m. 25 de xullo de 1463 en Adrianópole), diplomático ao servizo de Đurađ Branković, déspota da Serbia.
* Irene Cantacuzena (m. en maio de 1457), esposa do déspota serbio Đurađ Branković.
* Helena Cantacuzena (m. c. 1 de novembro de 1463 en Adrianópole, emperatriz de Trebisonda, esposa de David de Trebisonda.
* Unha filla que casou co rei da Xeorxia Xurxo VIII.

## Notas
## Véxase tamén
### Bibliografía
*
A cabalgada dos malditos

***A cabalgada dos malditos*** (en ) é un filme estadounidense de 1967 dirixido orixinalmente por Roger Corman pero rematado por Phil Karlson. Rodado en Panavision e Pathécolor, está protagonizado por Glenn Ford, George Hamilton, Inger Stevens e Harrison Ford (acreditado como Harrison J. Ford) no seu primeiro papel acreditado nun filme.

## Personaxes 
* Inger Stevens como Emily Biddle 
* Glenn Ford como Tom Wolcott 
* Paul Petersen como Blue Lake 
* Timothy Carey como Billy Cat 
* Kenneth Tobey como Sarxento Cleehan 
* Richard X. Slattery como Paddy Darling 
* Harrison Ford como Tenente Shaffer (acreditado como Harrison J. Ford) 
* Kay E. Kuter como Owelson 
* Dick Miller como Zollicoffer 
* Emile Meyer como Coronel Harries 
* Marshall Reed como Stedner 
* George Hamilton como Capitán Dorrit Bentley 
* Max Baer Jr. como Sarxento Luther Liskell 
* Todd Armstrong como Tenente 'Pru' Prudessing
* Harry Dean Stanton como Sarxento Dan Way

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie